Kjetil Rekdal

Kjetil André Rekdal (født 6. november 1968) er en norsk fotballtrener og tidligere fotballspiller som siden 2022-sesongen er hovedtrener for .

Som spiller har Rekdal 83  (scoret sytten mål) og 33 landskamper for aldersbestemte lag. Han hadde sin landslagsdebut 28. mai 1987 i en privatlandskamp mot  (resultat: 0–0). Rekdal debuterte som klubbfotballspiller i eliteserien for  i 1985 da han bare var 16 år og 222 dager. Han er berømt for å ha scoret på straffe mot  i Marseille i VM 1998. Rekdals gule sko og drakten han benyttet i denne kampen er i dag utstilt på fotballmuseet på Ullevaal Stadion. Rekdal scoret også i VM-kampen mot Mexico i 1994, og er således den eneste norske fotballspilleren (på herresiden) som har scoret i to VM-sluttspill.

Ved Hertha Berlins 111-årsjubileum i 2003 kåret supporterne Herthas beste lag gjennom tidene, og valgte Rekdal inn på midtbanen.

Rekdal la opp som profesjonell fotballspiller til fordel for en fulltidsstilling som trener, men i 2010 spilte han fremdeles for moderklubben Fiksdal/Rekdal i 5. divisjon når det passet.

Trenerkarrieren 
Rekdal overtok som trener i Vålerenga Fotball etter Tom Nordlie i 2001, og under hans ledelse rykket klubben opp i Tippeligaen samme år. Året etter ledet han også laget til seier i cupen. Rekdal sto fortsatt ved roret da Vålerenga vant Tippeligaen i 2005.

Rekdal var inne i sin sjette sesong som hovedtrener for Vålerenga Fotball da han valgte å gå av med øyeblikkelig virkning den 21. august 2006. Han var da den lengst sittende trener i VIFs nyere historie. Bakgrunnen for avgangen var ifølge ham selv de dårlige resultatene til klubben både i serie og i cup-sammenheng. Han overtok i november 2006 som trener for belgiske KV Lierse, som på det tidspunktet bare hadde tatt to poeng. Med Rekdal ved roret klarte klubben å klatre til kvalik-plass, men tapte kampen om å beholde plassen.

Sommeren 2007 meldte Rekdal overgang som fotballspiller til sin første klubb, , som slet i bunnen av norsk femtedivisjon. Comebacket skjedde på Rekdal stadion søndag 17. juni, mot Moldelaget Rival 2. Kampen endte 2–2, og Rekdal ble kreditert en målgivende pasning.

Rekdal ble trener for tyske  for 2007-08 sesongen men den 9. februar 2008 fikk han oppsigelse fra denne trenerjobben.

Den 4. september 2008 ble han ansatt som hovedtrener i Aalesunds Fotballklubb. Den 8. november 2009 vant han cupen med Aalesund Fotballklubb, etter at de slo Molde FK på straffer, da ekstraomgangene endte 2–2. Sesongen etter ledet han klubben til en historisk fjerdeplass. I 2011 vant han cupen på ny med Aalesunds FK, etter å ha spilt finalekamp mot . Rekdal fikk etter dette mye skryt blant annet for sine taktiske ferdigheter. Den 11. mars 2011 ble det klart at Rekdal hadde signert ny kontrakt med Aalesund ut året 2013. Den 26. november 2012 fikk Kjetil Rekdal oppsigelse fra stillingen som trener for Aalesund FK.

I en kommentar i Aftenposten den 31. mars 2011 ble Rekdal lansert av avisens medarbeider Ola Bernhus som ny landslagstrener etter Egil Olsen, for det tilfelle at Ståle Solbakken skulle takke nei til jobbtilbudet fra Norges Fotballforbund.

I januar 2013 takket han ja til å trene  igjen, men høsten 2016 ble han erstattet av Ronny Deila, Rekdal fortsatte som sportssjef frem til februar 2017. Han begynte da som ekspertkommentator hos Discovery Networks Norway.

Start
Den 1. juni 2018 ble han ansatt som ny hovedtrener for Idrettsklubben Start. Den 28. mars 2019 ble han midlertidig fritatt fra sine oppgaver som hovedtrener. Den 2. april 2019 ble Start og Rekdal enige om å avslutte arbeidsforholdet med umiddelbar virkning.

Hamarkameratene 
Den 15. august 2020 ble Kjetil Rekdal ansatt som ny trener for Hamarkameratene. Han tok over som hovedtrener etter Espen Olsen, som trakk seg og gikk tilbake i stillingen som sportssjef. Den 6. november 2021 vant  OBOS-ligaen 2021 og sikret opprykk til Eliteserien 2022. Han ble også kåret til Årets trener i OBOS-ligaen 2021.

Rosenborg 
Den 20. desember 2021 ble han ansatt som hovedtrener for . Han skrev under en treårskontrakt.

Familie 
Kjetil Rekdal er gift med Ane Guro Skaare, visepresident i NFF. De har to barn. Rekdal har også to barn fra et tidligere ekteskap, blant annet Niklas Rekdal (f. 1995), tidligere fotballspiller i OBOS-ligaen for HamKam. Kjetils yngre bror, Sindre Rekdal (f. 1970) er også tidligere fotballspiller med kamper for Molde FK og belgiske Eendracht Aalst. Sindre Rekdals sønn, Thomas Grevsnes Rekdal, (f. 2001) spiller for Odd.

Referanser

Eksterne lenker 
 
 
 
  Alltidfotball.no – Ukas legende: Kjetil Rekdal

Norske fotballspillere
Norske landslagsspillere i fotball for herrer
Spillere i Fotball-VM 1994
Spillere i Fotball-VM 1998
Spillere i Fotball-EM 2000
Norgesmestere i fotball
Norske fotballspillere i Belgia
Norske fotballspillere i Frankrike
Norske fotballspillere i Tyskland
Norske fotballtrenere
Fotballspillere for Molde FK
Fotballspillere for Stade Rennais FC
Fotballspillere for Borussia VfL 1900 Mönchengladbach
Fotballspillere for Hertha BSC Berlin
Fotballspillere for Vålerenga Fotball
Fotballspillere for KV Lierse
Fotballtrenere for Vålerenga Fotball
Fotballtrenere for Aalesunds FK
Fotballtrenere for IK Start
Fotballtrenere for Hamarkameratene
Fotballtrenere for Rosenborg Ballklub
Ekspertkommentatorer (sport)
Personer fra Vestnes kommune